**Javni vpogled v vrednosti nepremičnin (EV\_JV)**

**Uporabniška navodila**

Evidenca vrednotenja (EV) je podatkovna zbirka množičnega vrednotenja nepremičnin. Na enem mestu združuje posplošene vrednosti nepremičnin in vse podatke o nepremičninah, ki so potrebni za njen izračun.

Do aplikacije EV\_JV, ki omogoča javni vpogled v podatke EV, se dostopa z internetnim brskalnikom brez prijave.

EV\_JV ne prikazuje osebnih podatkov, niti podatkov, ki so označeni kot poslovna skrivnost.

V EV\_JV so vrednosti prikazane za parcele, dele stavb in njihove enote vrednotenja. Enota vrednotenja je:

* del stavbe (stanovanje, enodružinska hiša, hlev, garaža...), ali
* parcela, če ima cela parcela eno namensko oziroma dejansko rabo, ali
* del parcele, če parcela pripada različnim rabam (kmetijski del parcele, gozdni del parcele...).

# Kako izberemo parcelo?

 V iskalniku kliknemo na zavihek  in vnesemo šifro ali ime katastrske občine ter številko parcele.

# Kako izberemo del stavbe?

 V iskalniku kliknemo na zavihek  in vnesemo naslov dela stavbe ali pa njegov identifikator (šifro ali ime katastrske občine, številko stavbe, številko dela stavbe).

# Klici aktivnih povezav

Če je del besedila podčrtan in obarvan modro, prestavlja **aktivno povezavo**, ki jo sprožimo s klikom miške (nad besedilom se simbol kazalca miške (puščice) spremeni v roko).

V nadaljevanju so prikazani primeri aktivnih povezav in način pregledovanja med seboj povezanih parcel, stavb in delov stavb:



*(šifra katastrske občine, številka parcele, ime katastrske občine)*

Povezava odpre vzporedno okno, kjer se za izbrano parcelo izpiše vrednost in vsi podatki uporabljeni za njen izračun.

Če želimo s prikaza podatkov parcele na podatke stavbe, ki stoji na njej, kliknemo na povezavo stavbe (nahaja se v spodnji vrstici podatkov o parceli):



*(šifra katastrske občine, številka stavbe)*

S seznama izberemo del stavbe, ki nas zanima, na primer:



*(številka dela stavbe)*

Povezava odpre dodatno okno, kjer se za izbrani del stavbe izpiše vrednost in vsi podatki uporabljeni za njen izračun (najprej podatki dela stavbe in pod njimi podatki stavbe).



*(šifra katastrske občine, številka stavbe, številka dela stavbe, naslov, ime katastrske občine)*

Povezava odpre vzporedno okno, kjer se za izbran del stavbe izpiše vrednost in vsi podatki o delu stavbe in stavbi, uporabljeni za izračun vrednosti.

Če želimo s prikaza podatkov stavbe na podatke parcele pod njo, kliknemo na povezavo parcele (nahaja se v spodnji vrstici podatkov o stavbi):



*(šifra katastrske občine, številka parcele)*

Povezava odpre vzporedno okno, kjer se za izbrano parcelo izpiše vrednost in vsi podatki uporabljeni za njen izračun.



*(oznaka vrednostne cone: kratica modela vrednotenja, ki ji sledi številka vrednostne cone)*

Povezava v brskalniku odpre nov zavihek – aplikacijo Javni vpogled v evidenco modelov vrednotenja EMV. V njej so prikazani podatki izbranega modela.



Povezava v brskalniku odpre spletno stran portal Prostor z informacijami glede načina urejanja in popravkov podatkov nepremičnin, ki vplivajo na posplošeno vrednost.

# Prikaz korakov izračuna posplošene vrednosti

S klikom na gumb »kalkulator« se odpre posebno okno, v katerem so prikazani koraki izračuna posplošene vrednosti konkretne nepremičnine.

# Posebne enote vrednotenja

Posebne enote vrednotenja so bencinski servisi, pristanišča in elektrarne. Če sta parcela ali del stavbe vključena v posebno enoto vrednotenja, je namesto posplošene vrednosti izpisano . V PDF dokumentu so navedeni samo tisti podatki posebne enote vrednotenja, ki so javni.

# Dodaj na seznam

 S klikom na gumb ali na ikono  v rezultatu iskanja, lahko izbrano parcelo ali del stavbe dodamo na seznam. Seznam izbranih parcel in delov stavb uporabimo za določitev vrednosti POSESTI, ki je v evidenci predstavljena kot več parcel in delov stavb. Vrednost posesti predstavlja seštevek vrednosti vsebinsko povezanih parcel in delov stavb.

Do seznama lahko dostopamo na vrhu aplikacije, s klikom na skupno vrednost ali klikom na ikono .

# Prikaz lokacije

 Povezava v brskalniku odpre nov zavihek - aplikacijo Javni vpogled v kataster nepremičnin, na tak način, da se pozicionira na mesto opazovane nepremičnine.

# Zgodovina vrednotenja

 S klikom na gumb se odpre posebno okno, v katerem vnesemo željeni zgodovinski datum podatkov evidence vrednotenja. Izpišejo se nam podatki evidence vrednotenja na vpisani datum. Na zgodovinski izpis nas opozarja izpis datuma, pod osnovnim identifikatorjem parcele, stavbe ali dela stavbe na vrhu prikaza podatkov, primer:



Pri ekranskih izpisih aktualnih podatkov, tekočega datuma ni prikazanega.

# Kreiranje izpisa

 S klikom na gumb se prikazani aktualni podatki za posamezno parcelo ali posamezen del stavbe pripravijo v PDF obliki dokumenta, ki ga lahko shranimo ali natisnemo. Izpis vsebuje seznam vseh podatkov, ki so bili uporabljeni pri izračunu vrednosti in tudi podrobnejše korake izračuna.